Věra Špinarová

Věra Špinarová (* 22. december 1951, Pohořelice† 26. marec 2017, Praha) bola česká speváčka.

Kariéra 
Svoju kariéru začala v 15 rokoch, keď nahrala svoju prvú pieseň „Já před tebou klečím“. Spievala s kapelami Flamingo (19671969), potom prešla k skupine Majestic, ktorý v roku 1971, po prevzatí Ivom Pavlíkom, zmenil názov na Orchestr Ivo Pavlíka (19691984), a neskôr začala spolupracovať so skupinou Speciál, ktorú založil jej gitarista z bývalej skupiny, Andonis Civopulos. Do roku 1988 aktívne vystupovala, ale potom sa stiahla do ústrania a až po spojení sa s manažérom Václavom Fischerom nastal jej očakávaný comeback. V posledných rokoch svojho života spolupracovala s menej známymi skupinami ako Nota Bene, Pirillo, Patarda, Royal Beat a ďalšími. V roku 2010 sa vydala na koncertné turné s názvom Nadoraz 2010 v inštrumentálnom sprievode kapely jej syna zvanej Adam Pavlík Band.

Ocenenia 
Za svojho života získala veľa ocenení, ako napríklad „Zlatý štít“ z roku 1973 ako najpredávanejšia speváčka. V roku 1976 sa umiestnila na bronzovej priečke na Bratislavskej lýre, a to s piesňou „Lúčenie“, spievanou po slovensky a vydanou spoločnosťou Opus.

Najväčšie hity 
Počas svojej kariéry vydala celkom 13 albumov; prvý z nich Andromeda, vyšiel už v roku 1972 vo vydavateľstve Panton. Ostatné LP už vychádzali u Supraphonu. Asi najväčší komerčný úspech jej priniesol album Meteor lásky (1982), ktorý obsahoval i niektoré z jej najväčších hitov („Meteor lásky“ či „Bílá Jawa 250“). Okrem týchto bola interpretkou celej rady hitov: napr. „Stůl a nůž“, „Ty jsi můj song“ (s touto pesničkou súťažila na festivale Děčínská kotva 1981), „Valentino“, „Raketou na Mars“, „A já tě závidím“, „Lúčenie“ (Lehotský-Zeman), „Andromeda“, „Nevěsta v bílém“, „Fernando“, „Být sluncem na tvých víčkách“, „Kouzlo bílejch čar“. Svoj najväčší hit, „Jednoho dne se vrátíš“, naspievala už v roku 1976, na hudbu z westernu Vtedy na Západe, ktorú zložil Ennio Morricone.

Osobný život 
Jej prvý manžel, Ivo Pavlík, sa v roku 1971 stal kapelníkom jej sprievodného orchestra. Má s ním jedného syna Adama. V roku 1981 sa manželstvo rozpadlo a Špinarová sa po krátkej známosti v roku 1984 vydala za bubeníka a speváka skupiny Maximum Petra Hanniga Vítězslava Vávru.

Úmrtie  
Dňa 22. marca 2017 skolabovala počas koncertu v Čáslavi (nastala zástava srdca). Špinarová zomrela v nedeľu 26. marca 2017 v motolskej nemocnici v Prahe.

Zaujímavosti 
Vyučila sa chemičkou, ale tou sa nikdy nestala.

Diskografia 
 1972: Andromeda – Panton
 1976: Životopis – Supraphon
 1979: Věra Špinarová 3 – Supraphon
 1982: Meteor lásky – Supraphon
 1984: Stíny výsluní – Supraphon
 1985: Věra Špinarová & Speciál '85 – Supraphon
 1986: Věra Špinarová 7 – Supraphon
 1989: Jednoho dne se vrátiš – Supraphon
 1993: ... a pořád tě mám ráda – Tóny records
 1994: Já si broukám – Marco Music
 1996: Když se láskám stýská – BMG Ariola
 1996: Andromeda – Bonton Music (reedícia LP)
 2000: Největší hity – Sony music/Bonton
 2001: Za vše můžu já – Fischer Entertainment
 2002: Největší hity 2 – Sony music/Bonton
 2003: Věra Špinarová 1 Jednoho dne se vrátíš (Portréty českých hvězd) – Areca Music
 2003: Věra Špinarová 2 Letní ukolébavka (Portréty českých hvězd) – Areca Music
 2004: To nejlepší – Supraphon
 2005: Čas můj za to stál – Supraphon
 2005: Když se láskám stýská – Sony BMG – (reedícia CD z roku 1996)
 2011: Jednoho dne se vrátíš - Největší hity 1970-2010 - Supraphon, 3CD (výber, edícia: Zlatá kolekce)

Spolupráca na albumoch 
 1987: Marie & Spol - Marie Rottrová – Supraphon 1113 4179, LP, A5 - Proč si o něj házet - Marie Rottrová, Věra Špinarová, Heidi, Eva Volná. 
 1994: Do nikam - Rebecca - Marco Music Box MX-0009-2331, CD, 08. Jdem dál - Rebecca a Věra Špinarová. 
 1999: Pár přátel stačí mít - Michal David - Epic 495256 2, CD, 06. Vesměs pár ptákovin - Michal David & Věra Špinarová.
 2003: Dueta - Vláďa Hron - Universal 981 231 - 6, CD, 04. Ten, kdo nemiloval - Vláďa Hron, Věra Špinarová. 
 2004: Pumkanonem - Fleret - BMG, Czech Republic 82876619012, CD, 13. Blues o zlatém zubu - Fleret, Věra Špinarová . 
 2006: Forte - Michael Foret - Ariola 8287671557 2, CD, 06. Pouta - Michael Foret a Věra Špinarová.

Kompilácie 
 1999: Jarek Filgas - Území hříchů – Moravia Music - 13. „Loučení“ (duet s Věrou Špinarovou)
 2000: Co láska si žádá – Fischer Entertainment, singel (pieseň „Co láska si žádá“ spieva 10 speváčok medzi nimi  Radka Fišarová, Denisa Marková, Kateřina Mátlová, Kateřina Nováková, Alice Konečná, Daniela Šinkorová, Věra Špinarová, Markéta Vítková)
 2001: Co láska si žádá – Fischer Entertainment, CD
 2003: Naše hity 5 – Supraphon - 10. Věra Špinarová  – „Den usína mnohem dřív než já“
 2004: Hitparáda 70. léta – Supraphon - 06. V.Špinarová – „Raketou na Mars“ -cd1/20. V. Špinarová a Z. Mann – „Ten, kdo nemiloval a další“ -cd1 / 06. V. Špinarová – „Fernando“ – cd2
 2005: Mr. Rock & Mr. Roll – Supraphon - 14. V.Špinarová a P. Janů – „To máme mládež (Let´s Have A Party)“
 2005: Všem láskám – Areca Music - 07. Věra Špinarová – „Tak málo mě znáš“
 2006: Legendy Českého Popu 70.léta – Universal Music - 08. Věra Špinarová – „Valentino“
 2007: Je jaká je – Universal Music -10. Věra Špinarová – „Fernando“ / 13. Věra Špinarová – „Já mám ráda boogie“
 2008: Největší písnicky o lásce všech dob – Universal Music (2CD) - 18. Věra Špinarová – „Jednoho dne se vrátíš“ -cd2
 2016: Zóna lásky – Supraphon

Referencie

Externé odkazy 
 oficiálna stránka - www.spinarova.cz

Zdroj 

České popové speváčky
České rockové speváčky